Market Timing P.M. – บล.กสิกรไทย
Support : 1395, 1375 Resistance : 1420, 1430 SET เคลื่อ …
4 มิ.ย. 2563

Support : 1395, 1375
Resistance : 1420, 1430
SET เคลื่อนไหวอยู่ระหว่าง 1393-1410 ขณะที่ ปิดตลาดช่วงเช้าอยู่ที่ระดับ 1406.34 จุด เพิ่มขึ้น 32.16 จุด หรือ +2.34% ด้วยมูลค่าซื้อขายรวม 7.05 หมื่นล้านบาท
เช้านี้ SET ยังคงเปิดกระโดด จากนั้นจึงมีการไต่ระดับขึ้นต่อ ในขณะที่ด้านสัญญาณของ RSI ระดับชั่วโมง ยกตัวเข้าสู่เขตซื้อมาก อาจเผชิญความผันผวน แต่ด้านสัญญาณของ MACD ระดับวัน เริ่มมีการเร่งตัวขึ้น หลังจากที่ได้แกว่งตัวเหนือ Signal line จึงประเมินบ่ายนี้ SET อาจมีการยกตัวขึ้นต่อ ในลักษณะความผันผวนที่สูง โดยมีระดับแนวต้านที่ 1420 และ 1430 ขณะที่ด้านแนวรองรับแรกยกตัวขึ้นมาอยู่ที่บริเวณ 1395 และ 1375 ตามลำดับ
ADVANC ภาพระดับวัน หลัวจากที่ราคาได้ยกตัวขึ้นมาแถวบริเวณ 208 ก็ได้มีการแกว่งตัวออกด้านข้างสร้างรูปแบบสามเหลี่ยมเหนือ 188 ล่าสุด ราคาได้ยกตัวข้ามผ่านขอบบนของรูปแบบดังกล่าว พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 208 และ 218 ขณะที่ใช้การถอยตัวหลุด 192 เป็น stop loss